Տարբեր լրագրողներ իրենց վկայություններում նշել են, որ ոստիկանների շարքերի կողմից քաղաքացիական հագուստով անձանց առանձին խմբեր հարձակվել են լրագրողների վրա այն պահին, երբ նկատել են, որ լրագրողները լուսաբանում էին իրադարձությունները… Այդ անձինք ձեռքերով, ոտքերով ու մահակներով հարվածել են լրագրողներին, նրանց մարմնի տարբեր մասերին՝ պահանջելով դադարեցնել նկարահանումը, խլել ու կոտրել են տեսախցիկները, ուղիղ եթերի հեռարձակման տեխնիկական սարքավորումները, պահեստային մարտկոցները, ոչնչացրել են լրատվանյութը, իսկ ում հաջողվել է դուրս պրծնել նրանց ձեռքերից, քաղաքացիական հագուստով անձինք հետապնդել են, բռնել ու կրկին ծեծի ենթարկել, այնուհետեւ պոկել են լրագրողի հագուստի վրա ամրացված լրագրողական անվանաքարտը, պատռել կամ դեն նետել այն, այնուհետեւ սպառնացել կրկին հաշվեհարդար տեսնել, եթե շարունակի տեսանկարահանել կամ լուսանկարահանել իրադարձությունները։»։